Búið er að loka fyrir skráningu í FÍ Landvætti , FÍ Landvætti ½ og FÍ Ungvætti . FÍ Landvættir er æfingaverkefni sem stendur í rúma 9 mánuði , frá nóvember til júlíloka og hefur það takmark að ljúka öllum fjórum þrautum Landvættanna innan ársins . Landvættaþrautirnar fjórar eru eftirfarandi : Fossavatnsgangan : 50 km skíðaganga . 18. apríl , 2020 . 25. júlí , 2020 . FÍ Landvættir er hugsað fyrir venjulegt fólk sem nú þegar er í sæmilegu formi og hreyfir sig meira eða minna reglulega , fólk sem vill stunda líkamsrækt úti í náttúru Íslands , setja sér ögrandi markmið og komast í frábært líkamlegt form í þéttum , skemmtilegum og styðjandi félagsskap . Fremstu sérfræðingar landsins í hverri þraut fyrir sig stýra nokkrum æfingum og fara nánar í tæknileg atriði , líkamsbeitingu og búnað . Að auki fer hópurinn fjórum sinnum í nokkurs konar æfingabúðir yfir helgi , þar sem sjónum er beint að einni eða tveimur þrautum á tveimur dögum . Þátttakendur í FÍ Landvættum fá mikið persónulegt aðhald , eru tímamældir og þurfa að sýna fram á að þeir séu að æfa og undirbúa sig . Að ógleymdum frábærum félagsskap og nýjum vinum : ) Boðið er upp á þá nýjung á næsta ári að hægt verður að taka hálfan Landvætt og sérstakur æfingahópur mun undirbúa fólk fyrir það verkefni . FÍ Landvættir ½ taka þátt í sömu fjórum þrautum og Landvættir en vegalengdirnar eru styttri : Fossavatnsgangan : 25 km skíðaganga . 18. apríl , 2020 . Þessi hópur er hugsaður fyrir þá sem eru að koma sér af stað í fjölbreyttri hreyfingu úti í náttúrunni , fólk sem er að hefja sinn íþróttaferil , að byrja að æfa eftir hlé eða það fólk sem hefur æft eina íþróttagrein en langar að læra meira og útvíkka getuna . Þetta æfingaverkefni er einnig tilvalið fyrir þá sem vilja æfa sig upp í heilan Landvætt á þarnæsta ári 2021 . Með hálfum Landvætti og Ungvætti geta fjölskyldur og vinahópar gert Landvættaverkefnið að sameiginlegu markmiði sínu , tekið þrautirnar saman og æft saman að einhverju marki , þó að vegalengdirnar séu mismunandi . FÍ Landvættir ½ æfa jafnlengi og jafn mikið og FÍ Landvættir , þ.e. að meðaltali á einni sameiginlegri æfingu í hverri viku í rúma 9 mánuði en vegalengdirnar eru styttri og hraðinn minni . Fjöldi þátttakanda í verkefninu er takmarkaður , þjálfarar halda þétt utan um hópinn , veita aðhald og stuðning og fylgjast með framförum hvers og eins . Verð Verð í verkefnið er 135.000 kr . Innifalið í verði er árgjald FÍ 2020 , æfingapeysa , 9 mánaða æfingaáætlun , ein sameiginleg æfing á viku , sérfræðifyrirlestrar og tækniæfingar , fjórar æfingahelgar , hópskráning í þrautirnar ( skráningargjöldin í hverja þraut eru ekki innifalin ) , lokaveisla , utanumhald og aðhald , Fésbókarhópur og Stravahópur . Að ógleymdum frábærum félagsskap og nýjum vinum : ) FÍ Ungvættir Æfingaverkefnið FÍ Ungvættir er hugsað fyrir krakka á aldrinum 12 til 18 ára sem taka minnstu vegalengdirnar í öllum Landvættaþrautunum : Þorvaldsdalsskokkið : 10 - 12 km fjallahlaup . 4. júlí , 2020 eða Jökulsárhlaupið : 13 km. 8. ágúst , 2020 . Urriðavatnssundið : 500 m útisund . 25. júlí , 2020 . FÍ Ungvættir æfa 1x - 2x í mánuði á sama tíma og FÍ Landvættir / FÍ Landvættir ½ og taka þátt í flestum æfingahelgunum . Sérstakir þjálfarar halda utan um hópinn og fylgja krökkunum í keppnisþrautunum . Miðað er við að á bak við hvern FÍ Ungvætt sé aðstandandi og / eða ábyrgðamaður sem fylgir viðkomandi unglingi í gegnum þrautirnar , annað hvort á hliðarlínunni eða sem þátttakandi í FÍ Landvætti eða FÍ Landvætti ½ . Með þessu móti geta fjölskyldur sett sér sameiginleg markmið og aukið samveru í skemmtilegri hreyfingu og útivist . Verð Verð í verkefnið er 40.000 kr. fyrir ungling sem á aðstandanda / ábyrgðarmann í FÍ Landvættum / FÍ Landvættum ½ , annars 55.000 kr. fyrir ungling . Innifalið í verði er æfingapeysa , 1 - 2 sameiginlegar æfingar á mánuði , fjórar æfingahelgar , hópskráning í þrautirnar ( skráningargjöldin í hverja þraut eru ekki innifalin ) , lokaveisla , utanumhald og aðhald .